CELEX: 62021CN0374
Language: et
Date: 2021-06-18 00:00:00
Title: Kohtuasi C-374/21: Eelotsusetaotlus, mille on esitanud Supremo Tribunal Administrativo (Portugal) 18. juunil 2021 – Instituto de Financiamento da Agricultura e Pescas IP (IFAP) versus AB, CD, EF

6.9.2021   
            
            
               ET
            
            
               Euroopa Liidu Teataja
            
            
               C 357/10
            
         
      Eelotsusetaotlus, mille on esitanud Supremo Tribunal Administrativo (Portugal) 18. juunil 2021 – Instituto de Financiamento da Agricultura e Pescas IP (IFAP) versus AB, CD, EF
      (Kohtuasi C-374/21)
      (2021/C 357/13)
      Kohtumenetluse keel: portugali
      
         Eelotsusetaotluse esitanud kohus
      
      Supremo Tribunal Administrativo
      
         Põhikohtuasja pooled
      
      
         Apellant: Instituto de Financiamento da Agricultura e Pescas IP (IFAP)
      
         Vastustajad apellatsioonimenetluses: AB, CD, EF
      
         Eelotsuse küsimused
      
      
                  I.
               
               
                  Kas 18. detsembri 1995. aasta määruse (EÜ, Euratom) nr 2988/95 (1) artikli 3 lõikega 1 on vastuolus riigisisesed õigusnormid, mille kohaselt ei saa alustatud sundtäitmise kohtumenetluses nelja-aastase või kaheksa-aastase tähtaja möödumise tõttu kohaldada aegumist, kuna seda küsimust saab hinnata üksnes halduskaebuse raames, mis on esitatud selle akti peale, millega määratakse alusetult saadud summade tagastamine, kuna on tuvastatud eeskirjade eiramine?
                  Kui vastus sellele küsimusele on eitav, siis:
               
            
                  II.
               
               
                  Kas määruse nr 2988/95 artikli 3 lõikes 2 sätestatud kolmeaastast tähtaega tuleb pidada niisuguse võla aegumistähtajaks, mis tuleneb aktist, milles nõutakse rahastamises eeskirjade eiramise tõttu alusetult saadud summade tagasimaksmist? Kas see tähtaeg hakkab kulgema alates selle akti vastuvõtmise kuupäevast?
                  Kui vastus sellele küsimusele on eitav, siis:
               
            
                  III.
               
               
                  Kas määruse nr 2988/95 artikliga 3 on vastuolus niisugused riigisisesed õigusnormid, mille kohaselt võla [aegumis]tähtaeg katkeb, kui täiendavas sissenõudmismenetluses on toetust saanud äriühinguga täiendavalt vastutavaid isikuid nõuetekohaselt teavitatud, ja tähtaeg peatatakse seni, kuni nende täiendavalt vastutavate isikute esitatud vastuväidete kohta tehakse lõplik või lõplikult jõustunud otsus?
               
            
         (1)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT 1995, L 312, lk 1; ELT eriväljaanne 01/01, lk 340).